zmluvA o dielo

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

**Čl. 1 ZMLUVNÉ STRANY :**

1.1. Názov : **Mesto Trnava**

Sídlo: Hlavná č. 1

917 71 Trnava

IČO: 00 313 114

DIČ: 202 1175 728

štatutárny zástupca: JUDr. Peter Bročka, LL.M., primátor

zást. pre veci zmluvné: JUDr. Peter Bročka, LL.M.

zást. pre veci technické: Ing. Dušan Béreš

gestor PD:

bankové spojenie: VÚB Trnava

č. účtu: SK59 0200 0000 0000 2692 5212

telefón: 033/32 36 129

e-mail

(ďalej len „**Objednávateľ**“)

1.2. Obchodné meno:

Sídlo:

IČO:

DIČ:

štatutárny zástupca:

zást. pre veci zmluvné:

zást. pre veci technické:

reg. číslo SKSI:

bankové spojenie:

č. účtu:

telefón:

e-mail:

(ďalej len **Zhotoviteľ**)

(ďalej len „Zhotoviteľ“ a  „Objednávateľ“ spolu len „**Zmluvné strany**“)

**Čl. 2 PREDMET ZMLUVY**

* 1. Východiskové údaje:

Investičná akcia: „ZOS Narcisova v Trnave, *PD*“

Investor:Mesto Trnava

* 1. Zhotoviteľ vyhotoví v rozsahu opisu predmetu zákazky, ktorý je prílohou č. 1 tejto zmluvy a za podmienok dohodnutých v tejto zmluve (ďalej len ZoD) vo vlastnom mene a na vlastnú zodpovednosť pre Objednávateľa dielo špecifikované v bode 2.3 tejto zmluvy pre účel investičnej akcie a Objednávateľ sa mu za to zaväzuje zaplatiť cenu vo výške a za podmienok dohodnutých v čl. 5 a v čl. 6 tejto zmluvy. Ak zhotoviteľ ako uchádzač vo verejnom obstarávaní, ktorého výsledkom je uzavretie tejto zmluvy preukazoval splnenie požiadaviek objednávateľa ako verejného obstarávateľa prostredníctvom iných osôb, zaväzuje sa plniť predmet tejto zmluvy aj prostredníctvom týchto osôb. V prípade porušenia tohto záväzku ide o podstatné porušenie zmluvy. Zoznam osôb určených na plnenie zmluvy je prílohou tejto zmluvy. Výmena týchto osôb je možná len na základe výslovného písomným súhlasu objednávateľa.
  2. Dielo pre účel investičnej akcie – spracovanie projektových dokumentácií podľa bodu 2.1. tejto zmluvy sa Zhotoviteľ zaväzuje vyhotoviť projekty v rozsahu:
     1. Vypracovanie **geodetického zamerania územia** s podrobnosťou a rozsahom potrebným pre daný stupeň projektu vrátane overenia existencie, polohy, technického stavu a funkčnosti všetkých inžinierskych sietí v záujmovom území u správcov a ich zohľadnenie v projektovej dokumentácii (overenie bude zdokladované zápisom).
     2. Vypracovanie **architektonickej štúdie** (vrátane stanovenia predpokladaných investičných nákladov (napr. formou THU) a vizualizácii)
     3. vypracovanie **prieskumov a posudkov** (vrátane dendrologického prieskumu)
     4. vypracovanie **podrobného inžiniersko geologického prieskumu a hydrogeologického prieskumu**
     5. Vypracovanie **projektovej dokumentácie pre územné rozhodnutie** (vrátane svetlo technického posúdenia budovy, krajinno-architektonického projektu, orientačného rozpočtu ...)
     6. Vypracovanie **realizačnej** **projektovej dokumentácie** (vrátane vizualizácii, prieskumov a posudkov) **–** spracovanie projektovej dokumentácie v uvedenom stupni znamená, že projektová dokumentácia bude podkladom pre vydanie stavebného povolenia a zároveň bude podkladom i pre samotnú realizáciu stavby.
     7. Výkon **odborného autorského dohľadu** počas realizácie stavby podľa vypracovanej projektovej dokumentácie až do nadobudnutia právoplatnosti kolaudačného rozhodnutia.
     8. **Súčinnosť** v procese prípravy a posudzovania žiadosti o nenávratný finančný príspevok/grant, ako aj v procese implementácie projektu, ak to bude potrebné
     9. **Súčinnosť** v procese verejného obstarávania na realizáciu stavebných prác, ak to bude potrebné.
     10. **Súčinnosť** pri realizácii projektu, diela ak bude predmetom žiadosti o nenávratný finančný príspevok/grant.

**Čl. 3 povinnosti zmluvných strán pri vypRacovaní projektovej dokumetácie**

* 1. Pred začatím vypracovania projektov je Zhotoviteľ povinný si prezrieť miesto, kde sa má stavba realizovať a za týmto účelom si od Objednávateľa vyžiadať všetky potrebné podklady a informácie, ktoré súvisia s vykonávaním diela. Objednávateľ je povinný všetky dostupné informácie poskytnúť Zhotoviteľovi.
  2. Položky v časti Náklady stavby – položkový rozpočet a výkaz výmer musia byť v zmysle kódov rozpočtových cenníkov, výkaz výmer musí obsahovať konkrétne výpočty množstiev jednotlivých položiek (dĺžky, plochy, kubatúry, množstvá).
  3. Projektová dokumentácia musí byť spracovaná v súlade:
* so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov,
* s vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona v znení neskorších predpisov,

Všetky stavebné úpravy (bezbariérové úpravy na chodníkoch a iné) budú rešpektovať

* vyhlášku č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu o všeobecných technických požiadavkách na stavby užívané osobami s obmedzenou schopnosťou pohybu a orientácie, a budú v súlade:
* technickými podmienkami TP 10/2011 a 07/2014,

- s platnými normami STN 73 61110, STN 73 6102, STN 83 7010, STN 83 7017, STN 83 7016 a STN 83 7015

- so zákonom č. 343/2015 Z.z. o verejnom obstarávaní a o zmene a doplnení niektorých zákonov v platnom znení,

- so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v platnom znení,

- so zákonom NR SR č. 543/2002 Z.z. o ochrane prírody a krajiny,

- so zákonom č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov,

- s príslušnými slovenskými technickými normami, európskymi normami, všeobecno-technickými požiadavkami na výstavbu,

- s ostatnými príslušnými platnými právnymi predpismi.

* 1. Pri spracovávaní projektových dokumentácií bude Zhotoviteľ rešpektovať:
* platný Územný plán mesta Trnava a ostatné strategické dokumenty mesta s ktorými ho Objednávateľ oboznámi,
* vyjadrenia a stanoviská dotknutých orgánov a organizácií, napr. správcovia sietí,
* vyjadrenia odborných pracovníkov MsÚ v Trnave v rámci pracovných rokovaní k rozpracovanosti projektu a konzultácií.

3.5. Projektové dokumentácie budú vypracované:

a) na základe výkonnostných a funkčných požiadaviek, ktoré môžu zahŕňať environmentálne charakteristiky; technické požiadavky sa musia určiť tak, aby boli zrejmé všetky podmienky a okolnosti dôležité na vypracovanie ponuky,

b) s odkazom na technické špecifikácie v poradí: slovenské technické normy, ktorými sa prevzali európske normy, európske technické osvedčenia, spoločné technické špecifikácie, medzinárodné normy, iné technické referenčné systémy zavedené európskymi normalizačnými organizáciami, alebo ak také neexistujú, národné technické osvedčenia alebo národné technické špecifikácie týkajúce sa projektovej dokumentácie, uskutočnenia stavebných prác a používania stavebných výrobkov, technické špecifikácie, ktoré pochádzajú z priemyselného odvetvia a sú týmto odvetvím všeobecne uznávané, normy pre oblasť obrany a špecifikácie obranného materiálu, ktoré sú obdobné týmto normám; takýto odkaz musí byť doplnený slovami „alebo ekvivalentný“,

c) na základe výkonnostných a funkčných požiadaviek uvedených v písmene a) s odkazom na technické špecifikácie uvedené v písmene b), ktoré slúžia ako prostriedok na zabezpečenie súladu s výkonnostnými a funkčnými požiadavkami, alebo

d) odkazom na technické špecifikácie uvedené v písmene b) pre niektoré charakteristiky a odkazom na výkonnostné alebo funkčné požiadavky uvedené v písmene a) pre ostatné charakteristiky.

Zhotoviteľ sa zaväzuje zohľadňovať a navrhovať Objednávateľovi riešenia šetrné k životnému prostrediu. Zhotoviteľ sa môže inšpirovať poznatkami Európskej komisie k jednotlivým produktovým skupinám (dostupné aj v slovenskom jazyku) na –

<http://ec.europa.eu/environment/gpp/eu_gpp_criteria_en.htm>.

Porušenie týchto povinností je podstatným porušením zmluvy.

* 1. Pri vypracovaní projektovej dokumentácie bude Zhotoviteľ dodržiavať všetky ustanovenia tejto zmluvy a bude sa riadiť východiskovými podkladmi odovzdanými Objednávateľom, písomnými záznamami z kontrolných porád, ako aj vyjadreniami správcov inžinierskych sietí a dotknutých orgánov štátnej správy. Zhotoviteľ sa zaväzuje konzultovať so správcami inžinierskych sietí – overiť si existenciu, polohu, technický stav a funkčnosť jestvujúcich inžinierskych sietí, možnosti napojenia, prekládky či ochrany jednotlivých inžinierskych sietí.
  2. Zhotoviteľ sa zaväzuje, že oprávnené pripomienky a požiadavky dotknutých orgánov štátnej správy, správcov inžinierskych sietí zapracuje do projektovej dokumentácie po prerokovaní s Objednávateľom do 10 dní po tom, čo sa o nich dozvedel, ak nedôjde k dohode o inom termíne tak, aby termín plnenia podľa čl. 4 tejto zmluvy bol dodržaný.
  3. Objednávateľ požaduje projektovú dokumentáciu vypracovať pre daný typ stavby tak, aby obsah a rozsah projektovej dokumentácie zodpovedal odporúčanému obsahu projektu podľa aktuálneho sadzobníka pre navrhovanie ponukových cien projektových prác a inžinierskych činností UNIKA.
  4. V procese verejného obstarávania (výber dodávateľa stavby podľa zákona č. 343/2015 Z. z. o verejnom obstarávaní) sa Zhotoviteľ zaväzuje poskytnúť Objednávateľovi riadnu súčinnosť a v prípade potreby bezodkladne, najneskôr v lehote dvoch pracovných dní od zadania požiadavky, písomne reagovať na otázky týkajúce sa projektovej dokumentácie, ktoré bude potrebné zodpovedať na základe podnetov záujemcov vo verejnom obstarávaní.

**Čl. 4 čas plnenia a spÔSOB odovzdania Diela**

4.1. Zhotoviteľ sa zaväzuje vyhotoviť a odovzdať dielo v rozsahu dohodnutom v tejto zmluvev dohodnutých lehotách nasledovne samostatne pre každú časť:

* **Geodetické zameranie a architektonická štúdia:**

**-** začiatok: dňom nadobudnutia účinnosti zmluvy o dielo

- ukončenie: najneskôr do 6 kalendárnych týždňov od nadobudnutia účinnosti zmluvy o dielo

* **Realizácia prieskumov a posudkov (vrátane dendrologického prieskumu), podrobného inžiniersko-geologického prieskumu a hydrogeologického prieskumu a vypracovanie projektovej dokumentácie pre územné rozhodnutie vrátane všetkých potrebných prieskumov a posúdení**
* Začiatok: odo dňa písomného vyzvania na začatie spracovávania tejto dokumentácie objednávateľom
* Ukončenie: najneskôr do 10 kalendárnych týždňov odo dňa písomného odobrenia

architektonickej štúdie objednávateľom

* **Vypracovanie Realizačnej projektovej dokumentácie (ďalej „RP“),** ktorá bude podkladom pre stavebné povolenie(vrátane prieskumov a posudkov)**:**
* začiatok: dňom nadobudnutia právoplatnosti územného rozhodnutia, alebo od vyzvania objednávateľom na začatie spracovávania tohto stupňa PD, podľa toho, ktorá skutočnosť nastane skôr
* ukončenie:najneskôr do 4 kalendárnych mesiacov od začatia
* **Výkon odborného autorského** **dohľadu** – počas realizácie stavby podľa vypracovaného RP až do nadobudnutia právoplatnosti kolaudačného rozhodnutia.
* **Súčinnosť** v procese nasledovného verejného obstarávania na realizáciu stavebných prác, ak to bude potrebné.
* **Súčinnos**ť pri realizácii projektu, diela ak bude predmetom žiadosti o nenávratný finančný príspevok/grant.

4.2. Dodržanie dohodnutých termínov je závislé od poskytnutia potrebnej súčinnosti Objednávateľom dohodnutej v tejto zmluve. Po dobu meškania Objednávateľa s poskytnutím súčinnosti nie je Zhotoviteľ v omeškaní so splnením povinností odovzdať dielo v dohodnutom termíne.

4.3. Zhotoviteľ splní povinnosť vyhotoviť dielo v rozsahu podľa bodu 2.3.1, 2.3.2., 2.3.3., 2.3.4., 2.3.5. a 2.3.6. jeho odovzdaním riadne a bez vád Objednávateľovi na základe protokolu o odovzdaní a prevzatí diela podpísaného oboma zmluvnými stranami.  Objednávateľ nie je povinný dielo prevziať, ak má vady. Dielo sa považuje za vyhotovené dňom podpísania protokolu o odovzdaní a prevzatí diela oboma zmluvnými stranami.

4.4. Dielo v rozsahu podľa bodu 2.3.7., 2.3.8., 2.3.9., 2.3.10. sa považuje za vyhotovené realizáciou uvedených činností v daných bodoch.

4.5. Projektová dokumentácia bude vypracovaná v slovenskom jazyku. Objednávateľ vyžaduje odovzdať grafickú i textovú časť v zmysle požiadaviek na elaborát, uvedených v opise predmetu zákazky.

**Čl. 5 cena Diela**

5.1. Cena diela je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov je konečná a predstavuje sumu:

**Celková zmluvná cena: ...................... eur** s DPH, slovom .................................eur.

|  |  |  |
| --- | --- | --- |
| **5.1.1. Geodetické zameranie územia (GZ) vrátane vyjadrení dotknutých správcov inžinierskych sietí** | | |
| Cena za GZ bez DPH |  | € |
| DPH 20% |  | € |
| ***5.1.1. Cena za GZ celkom s DPH*** |  | **€** |

|  |  |  |
| --- | --- | --- |
| **5.1.2. Architektonická štúdia (AŠ)** | | |
| Cena za AŠ bez DPH |  | € |
| DPH 20% |  | € |
| ***5.1.2. Cena za AŠ celkom s DPH*** |  | **€** |

|  |  |  |
| --- | --- | --- |
| **5.1.3. Posudky a prieskumy (vrátane dendrologického prieskumu)** | | |
| Cena za Posudku a prieskumy (vrátane dendrologického prieskumu) bez DPH |  | € |
| DPH 20% |  | € |
| ***5.1.3. Cena za Posudky a prieskumy (vrátane dendrologického prieskumu) celkom s DPH*** |  | **€** |

|  |  |  |
| --- | --- | --- |
| **5.1.4. Podrobný inžiniersko-geologický prieskum (IGP) a hydrogeologický prieskum (HGP)** | | |
| Cena IGP bez DPH |  | € |
| Cena HGP bez DPH |  | € |
| DPH 20% |  | € |
| ***5.1.5. Cena za DÚR (vrátane svetlo technického posúdenia objektu, krajinno-architektonického projektu, orientačného rozpočtu...) celkom s DPH*** |  | € |

|  |  |  |
| --- | --- | --- |
| **5.1.5. Projektová dokumentácia pre územné rozhodnutie (DÚR)** (**vrátane svetlo technického posúdenia objektu, krajinno-architektonického projektu, orientačného rozpočtu...):** | | |
| Cena spolu za DÚR(vrátane svetlo technického posúdenia objektu, krajinno-architektonického projektu, orientačného rozpočtu...) bez DPH |  | € |
| DPH 20% |  | € |
| ***5.1.5. Cena za DÚR (vrátane svetlo technického posúdenia objektu, krajinno-architektonického projektu, orientačného rozpočtu...) celkom s DPH*** |  | € |

|  |  |  |
| --- | --- | --- |
| **5.1.6. Realizačná projektová dokumentácia (Realizačný projekt - RP)** | | |
| Architektonické a stavebné riešenie |  | € |
| Búracie práce (projekt na odstránenie stavby) |  | € |
| Statika |  | € |
| Zdravotechnika, vsakovanie dažďových vôd |  | € |
| Vykurovanie (vrátane ročného prepočtu) |  | € |
| Plynoinštalácia |  | € |
| Elektoroinštalácia - silnoprúd |  | € |
| Elektoroinštalácia - slaboprúd |  | € |
| Meranie a regulácia |  | € |
| Vzduchotechnika a chladenie |  | € |
| Monitoring HACCP - príprava |  | € |
| Výťah |  | € |
| Protipožiarna bezpečnosť stavby |  | € |
| Tepelno-technický posudok |  | € |
| Vizualizácie |  | € |
| Sadové úpravy – krajinno-architektonický projekt (dendrologický prieskum, návrh nových vegetačných úprav, prípadne vodozádržné opatrenia) |  | € |
| Spevnené plochy |  |  |
| Areálové osvetlenie |  | € |
| Inžinierske siete |  | € |
| Koordinácia projektu |  | € |
| Návrh plánu organizácie výstavby |  | € |
| Náklady stavby (výkaz výmer a rozpočet) |  | € |
| Cena spolu bez DPH |  | € |
| DPH 20% |  | € |
| ***5.1.6. Cena za RP celkom s DPH*** |  | **€** |

|  |  |  |
| --- | --- | --- |
| **5.1.7. Odborný autorský dohľad (OAD)** | | |
| Cena bez DPH |  | € |
| DPH 20% |  | € |
| ***5.1.7. Cena za OAD celkom s DPH*** |  | **€** |

|  |  |  |
| --- | --- | --- |
| **CELKOVÁ CENA** | | |
| Cena bez DPH |  | € |
| DPH 20% |  | € |
| ***Cena celkom s DPH*** |  | **€** |

5. 2. V cene sú zahrnuté všetky nevyhnutné a súvisiace služby potrebné na vyhotovenie diela a náležitosti predchádzajúce spracovaniu projektovej dokumentácie potrebné na vydanie príslušných povolení a následne na realizáciu stavby.

* 1. Cena diela v rozsahu podľa bodu 2.3.8. t. j. súčinnosť v procese prípravy a posudzovania žiadosti o nenávratný finančný príspevok/grant je zahrnutá v celkovej cene diela uvedenej v bode 5.1..
  2. Cena diela v rozsahu podľa bodu 2.3.9., t. j. súčinnosť pri verejnom obstarávaní Zhotoviteľa stavebných prác je zahrnutá v celkovej cene diela uvedenej v bode 5.1..
  3. Cena diela v rozsahu podľa bodu 2.3.10. t. j. súčinnosť pri realizácii projektu, diela je zahrnutá v celkovej cene diela uvedenej v bode 5.1..

**Čl. 6 platobné podmienky**

6.1. Podkladom pre úhradu ceny za dielo podľa čl. 5.1 tejto zmluvy budú faktúry vystavené Zhotoviteľom po odovzdaní diela v súlade s čl. 4 tejto zmluvy.

6.2. Zhotoviteľ bude môcť vystaviť faktúru v zmysle odsekov 5.1.1, 5.1.2., 5.1.3., 5.1.4., 5.1.5., 5.1.6. a 5.1.7.. až po prekontrolovaní štruktúry a rozsahu odovzdanej časti diela (geodetické zameranie územia, AŠ, DÚR, RP, ....). Následne bude Zhotoviteľ vyzvaný Objednávateľom k vystaveniu faktúry, najskôr však po 14 dňoch po odovzdaní predmetu tejto zmluvy, ak sa Zmluvné strany nedohodnú inak.

* 1. Lehota splatnosti je do 14 dní od doručenia faktúry Objednávateľovi.

6.4. Vystavenie faktúr:

Pre každú časť

Termín: po protokolárnom odovzdaní geodetického zamerania územia vrátane vyjadrení dotknutých správcov inžinierskych sietí

Suma: 100% ceny podľa bodu 5.1.1. s DPH

Termín: po protokolárnom odovzdaní architektonickej štúdie

Suma: 100% ceny podľa bodu 5.1.2. s DPH

Termín: po protokolárnom odovzdaní posudky a prieskumy

Suma: 100% ceny podľa bodu 5.1.3. s DPH

Termín: po protokolárnom odovzdaní inžiniersko-geologického prieskumu a hydrogeologického prieskumu

Suma: 100% ceny podľa bodu 5.1.4. s DPH

Termín: po protokolárnom odovzdaní a schválení projektovej dokumentácie pre územné rozhodnutie

Suma: 90% ceny podľa bodu 5.1.5. s DPH

Termín: po nadobudnutí právoplatnosti územného rozhodnutia

Suma: 10% ceny podľa bodu 5.1.5. s DPH

Termín: po protokolárnom odovzdaní a schválení RP (vrátane prieskumov a posudkov)

Suma: 80% z ceny podľa bodu 5.1.6. s DPH

Termín: po zapracovaní všetkých vyjadrení jednotlivých správcov sietí a orgánov štátnej správy do RP

Suma: 10% z ceny podľa bodu 5.1.6. s DPH

Termín: po nadobudnutí právoplatnosti stavebného povolenia, najneskôr však do 6 mesiacov od odovzdania a protokolárneho prevzatia RP

Suma: 10% z ceny podľa bodu 5.1.6. s DPH

Termín: po nadobudnutí právoplatnosti kolaudačného rozhodnutia stavby

Suma: 100% z ceny podľa bodu 5.1.7. s DPH

6.5. Faktúra musí obsahovať všetky náležitosti podľa Zákona o účtovníctve 431/2002 Z. z. v znení neskorších predpisov a bude obsahovať minimálne tieto náležitosti:

1. identifikačné údaje Zhotoviteľa:

* obchodné meno a sídlo (totožné s údajom na zmluve o dielo),
* IČO,
* DIČ,
* Bankové spojenie;

1. identifikačné údaje Objednávateľa:

* názov a sídlo,
* IČO,
* DIČ,

1. poradové číslo faktúry,
2. dátum, kedy bolo dielo odovzdané,
3. dátum vyhotovenia faktúry,
4. dátum splatnosti faktúry,
5. centrálne číslo zmluvy ,
6. rozsah a označenie diela odovzdaného v zmysle tejto zmluvy,
7. fakturovaná suma, t.j. cena diela za vyhotovenie ktorého je faktúra vystavená s uvedením položiek v prípade vystavenej faktúry podľa bodu 5.1.5. tejto zmluvy,
8. meno osoby, ktorá faktúru vystavila za Zhotoviteľa,
9. pečiatka a podpis oprávnenej osoby.

6.6. V prípade, že faktúra nebude obsahovať predpísané náležitosti, Objednávateľ je oprávnený vrátiť ju Zhotoviteľovi na doplnenie, resp. odstránenie nedostatkov. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry Objednávateľovi.

**čl. 7 Zodpovednosť za vady, záruka**

7.1. Zhotoviteľ zodpovedá za to, že dielo je zhotovené v súlade s podmienkami dohodnutými v tejto zmluve a výzvou tvoriacou prílohu č. 1 zmluvy a počas záručnej doby podľa bodu 7.3. tohto článku bude mať vlastnosti dohodnuté v tejto zmluve a bude spôsobilé pre účel realizácie investičnej akcie.

7.2 Zhotoviteľ zodpovedá za to, že dielo je zhotovené tak, že na jeho základe je možné realizovať predmetnú stavbu v zmysle investičnej akcie pri dodržaní rozpočtu, ktorý je súčasťou projektovej dokumentácie s realizačnou podrobnosťou. Za vadu sa považuje každá zmena výkazu výmer zrealizovaná po odovzdaní a prevzatí uvedeného diela a uhradení príslušnej časti ceny diela, ktorá má za následok zmenu rozpočtu. Táto zodpovednosť je dohodnutá ako objektívna zodpovednosť Zhotoviteľa. Ak však potreba zmeny výkazu výmer bude odôvodnená nepredvídateľnými okolnosťami, nepovažuje sa to za vadu uvedeného diela.

7.2 Zhotoviteľ zodpovedá za vady, ktoré má dielo v čase jej odovzdania Objednávateľovi. Za vady, vzniknuté po odovzdaní zodpovedá vtedy, ak boli spôsobené porušením jeho povinnosti a nedodržaním platných noriem.

7.3. Záručná doba na dielo je päť rokov a začína plynúť odo dňa jeho protokolárneho odovzdania Objednávateľovi.

7.4. Zhotoviteľ vypracuje dielo podľa bodu vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti za účelom vyhotovenia diela v zmysle zákona č. 138/1992 Zb. Slovenskej národnej rady o autorizovaných architektoch a autorizovaných stavebných inžinieroch v znení neskorších predpisov alebo rovnocenné oprávnenie podľa právneho poriadku Európskej únie, ktoré je akceptovateľné právnym poriadkom SR. Zhotoviteľ je povinný na vyžiadanie Objednávateľa toto oprávnenie predložiť k nahliadnutiu, v prípade spracovania časti jednoduchého grafického konceptu a projektovej dokumentácie – realizačného projektu v subdodávke. Zhotoviteľ zároveň zodpovedá za to, že subdodávatelia budú mať rovnako všetky potrebné oprávnenia a je povinný na požiadanie Objednávateľa predložiť aj oprávnenie konkrétnych subdodávateľov.

7.5. Zhotoviteľ nezodpovedá za vady diela, ktoré boli spôsobené použitím podkladov poskytnutých Objednávateľom a Zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ňu Objednávateľa upozornil a Objednávateľ trval na ich použití.

7.6. Prípadné uplatnenie nároku z vád diela je Objednávateľ povinný uplatniť u Zhotoviteľa bezodkladne po zistení vady v písomnej forme (aj v elektronickej podobe – email).

7.7. Zhotoviteľ sa zaväzuje začať s odstraňovaním vád diela ihneď, najneskôr do 7 dní po písomnom uplatnení reklamácie a vady odstrániť v čo najkratšom čase, ktorého dĺžku dohodnú Zmluvné strany písomne.

7.8. Podstatné porušenie tejto zmluvy alebo jej opakované porušenia, ktoré nie sú podstatné predstavujú závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.

7.9. Zhotoviteľ vyhlasuje, že je poistený pre prípad zodpovednosti za škodu, spôsobenú jeho činnosťou. Doklad o poistení Objednávateľovi na vyžiadanie predloží.

7.10. Porušenie čl. 7 predstavuje podstatné porušenie tejto zmluvy.

**čl. 8 zmluvné pokuty a náhrada škody**

8.1. V prípade, že Zhotoviteľ nedodá dielo v termíne podľa čl. 4 tejto zmluvy, Objednávateľ má právo na zmluvnú pokutu vo výške 0,5 % z ceny príslušnej časti diela bez DPH za každý deň omeškania až do jeho prevzatia Objednávateľom.

8.2. V prípade omeškania Objednávateľa s úhradou faktúry má Zhotoviteľ právo na úrok z omeškania vo výške 0,5 % z dlžnej sumy bez DPH za každý deň omeškania.

8.3 Ak sa Zhotoviteľ dostane do omeškania s odstránením vád  projektovej dokumentácie podľa bodu 7.7., je Objednávateľ oprávnený uplatniť voči Zhotoviteľovi zmluvnú pokutu vo výške 0,5 % z ceny príslušnej časti diela bez DPH za každý deň omeškania.

8.4 V prípade, že Zhotoviteľ neposkytne v zmysle článku 3, bod 9 riadnu súčinnosť a v prípade ak nebude v dohodnutej lehote reagovať na otázky Objednávateľa týkajúce sa projektovej dokumentácie, ktoré bude potrebné zodpovedať na základe podnetov záujemcov vo verejnom obstarávaní pri výbere dodávateľa stavebných prác v zmysle uvedenej investičnej akcie má Objednávateľ právo na účtovanie zmluvnej pokuty 200,- eur za každú nedoriešenú žiadosť o vysvetlenie súťažných podkladov, týkajúce sa projektovej dokumentácie.

8.5 Pri podstatnom porušení tejto zmluvy je Zhotoviteľ povinný uhradiť Objednávateľovi zmluvnú pokutu vo výške 500,- eur za každé aj opakované podstatné porušenie zmluvy. Pri porušení tejto zmluvy, ktoré nie je podstatné je Zhotoviteľ povinný uhradiť Objednávateľovi zmluvnú pokutu vo výške 100,- eur, a to aj za každé opakované porušenie. Za opakované porušenie tejto zmluvy, ktoré nie je podstatným porušením sa považuje porušenie identickej povinnosti dva krát.

8.6 Zmluvné strany sa dohodli, že zmluvné pokuty dohodnuté v tomto článku zmluvy si oprávnená strana uplatní vystavením samostatnej faktúry doručenej druhej strane so splatnosťou 14 dní od ich vystavenia.

8.7 Ustanovením o zmluvnej pokute nie je dotknutý nárok oprávnenej strany na náhradu škody.

**čl. 9 Výkon odborného autorského dohľadu**

9.1. Zhotoviteľ je povinný vykonávať odborný autorský dohľad podľa bodu 2.3.7 tejto zmluvy od začatia realizácie stavby v zmysle investičnej akcie podľa vypracovanej projektovej dokumentácie, do nadobudnutia právoplatnosti kolaudačného rozhodnutia.

9.2. Zhotoviteľ sa zaväzuje vykonať odborný autorský dohľad na svoje náklady a na svoje nebezpečenstvo, podľa pokynov Objednávateľa, príslušných platných STN EN vzťahujúcich sa na jeho vykonanie, všeobecných záväzných predpisov a v termíne realizácie stavby alebo jej časti.

9.3. Zmluvné strany sa dohodli, že výkon a rozsah odborného autorského dohľadu bude podľa prílohy č. 5 aktuálneho sadzobníka UNIKA, minimálne však v tomto rozsahu:

* účasť na odovzdaní staveniska Dodávateľovi stavby v zmysle investičnej akcie,
* dohľad nad dodržaním projektovej dokumentácie,
* sledovanie postupu výstavby z technického hľadiska a z hľadiska časového plánu výstavby,
* posudzovanie návrhov Dodávateľa stavby v zmysle investičnej akcie na zmeny a odchýlky oproti projektovej dokumentácie z pohľadu dodržania technicko-ekonomických parametrov stavby, dodržania lehôt výstavby, prípadne ďalších ukazovateľov,
* vyjadrenia k požiadavkám o väčšie množstvo výrobkov a výkonov oproti prerokovanej projektovej dokumentácií,
* v prípade, že skutkový stav nezodpovedá predpokladom v projektovej dokumentácii, navrhovanie technického riešenia vyvolanej zmeny,
* zaujíma stanovisko s vysvetlením a návrhom riešenia k prípadným vadám projektovej dokumentácie pri realizácii stavby,
* účasť na kontrolnom dni počas realizácie stavby podľa výzvy Objednávateľa a Dodávateľa stavby,
* účasť na odovzdaní a prevzatí stavby alebo jej časti,
* účasť na kolaudačnom konaní.

9.4. Súčasťou odborného autorského dohľadu je tiež povinnosť Zhotoviteľa spolupracovať pri vypracovaní kontrolného a skúšobného plánu s budúcim dodávateľom stavby v zmysle § 12 ods. 1 písm. a) bod 3 zákona č. 254/1998 Z. z. o verejných prácach v znení neskorších predpisov.

9.5. V rámci odborného autorského dohľadu musí byť Objednávateľ informovaný o zisteniach o nedodržaní projektovej dokumentácie, právnych predpisov a technických noriem.

9.6. Predmet plnenia odborného autorského dohľadu sa považuje za splnený potvrdením technického dozoru investora (Objednávateľa) alebo iného povereného pracovníka Objednávateľa o výkone odborného autorského dohľadu nad realizáciou stavby.

9.7. Po nedodržaní rozsahu odborného autorského dohľadu v zmysle tejto zmluvy Zhotoviteľom, si Objednávateľ vyhradzuje právo cenu za odborný autorský dohľad nevyplatiť, prípadne ju znížiť podľa skutočnej spolupráce so zástupcami Objednávateľa.

9.8. Zhotoviteľ sa zaväzuje prípadné vady a chyby v projektovej dokumentácii bezodplatne odstrániť v rámci výkonu odborného autorského dohľadu. Cena za odborný autorský dohľad bude znížená alikvotne k množstvu a závažnosti vád projektovej dokumentácie.

**čl. 10 VZÁJOMNá Súčinnosť ZMLUVNÝCH STRÁN**

10.1. Objednávateľ poskytne najneskôr do 5-ich pracovných dní od nadobudnutia účinnosti zmluvy zameranie predmetného územia vo forme výrezu z technickej mapy mesta v digitálnej forme elektronickou formou. Zhotoviteľ je povinný použiť podklady predložené Objednávateľom len za účelom spracovania projektovej dokumentácie. V opačnom prípade si Objednávateľ vyhradzuje právo uplatniť nárok na náhradu škody spôsobenej Zhotoviteľom. Výrez z technickej mapy bude Zhotoviteľovi slúžiť len informatívne, nie je možné vypracovávať projektovú dokumentáciu len na základe tohto podkladu. Vstupné údaje poskytnuté Objednávateľom je Zhotoviteľ povinný na vlastné náklady a zodpovednosť verifikovať.

10.2. V prípade, že pre vypracovanie projektovej dokumentácie budú potrebné ďalšie podklady alebo súčinnosť zo strany Objednávateľa, zaväzuje sa ju Objednávateľ na základe písomnej výzvy Zhotoviteľa poskytnúť tak, aby boli dodržané lehoty podľa čl. 4 tejto zmluvy.

10.3. Zhotoviteľ bude informovať Objednávateľa o stave rozpracovanosti projektovej dokumentácie na pravidelných kontrolných poradách za účasti pracovníkov objednávateľa (OIV a OÚRaK) v súlade s § 12 ods. 1 písm. a) bod 2 zákona č. 254/1998 Z. z. o verejných prácach v znení neskorších predpisov, ktoré bude Zhotoviteľ organizovať podľa potreby – najmenej 1x pri začatí vypracovávania projektovej dokumentácie, 1× v priebehu a 1× v závere a zároveň najmenej raz za 14 dní. Záznamy z porád bude písomne spracovávať Zhotoviteľ, pričom ich musí zástupca Objednávateľa písomne odsúhlasiť, prípadne doplniť najneskôr do 3 pracovných dní. Tieto záznamy budú súčasťou dokladovej časti projektovej dokumentácie. Pozvanie na kontrolnú poradu organizuje Zhotoviteľ.

**čl. 11 odstúpenie od zmluvy**

11.1. Objednávateľ je oprávnený odstúpiť od tejto zmluvy v prípade podstatného porušenia tejto zmluvy zo strany Zhotoviteľa. Zmluvné strany považujú za podstatné porušenie tejto zmluvy, ak Zhotoviteľ:

a) nedodržanie lehôt dohodnutých v tejto zmluve viac ako 7 dní, pričom oznámenie o odstúpení je potrebné bezodkladne po uvedenej lehote adresovať druhej zmluvnej strane,

b) ak Zhotoviteľ bude preukázateľne vykonávať dielo v rozpore s podmienkami dohodnutými v tejto zmluve. Musí ísť o vady, na ktoré bol Zhotoviteľ Objednávateľom v priebehu zhotovenia diela písomne upozornený a ktoré napriek upozorneniu neodstránil v dohodnutej lehote,

c) v rozpore s ustanoveniami tejto zmluvy prestal vykonávať dielo, alebo inak prejavuje svoj úmysel nepokračovať vo vyhotovení diela,

d) nezapracuje pripomienky správcov inžinierskych sietí alebo dotknutých orgánov štátnej správy v termíne podľa čl. 3 tejto zmluvy,

e) na plnenie zmluvy použije osoby bez príslušných oprávnení alebo odmietne uviesť a preukázať ich odbornú spôsobilosť na plnenie,

f) ak Zhotoviteľ poruší ustanovenia čl. 7 a čl. 3 tejto zmluvy

11.2. V  odstúpenia od zmluvy zo strany Objednávateľa počas zhotovovania projektovej dokumentácie bez zavinených príčin zo strany Zhotoviteľa, uhradí Objednávateľ cenu diela podľa preukázateľného stupňa rozpracovanosti, ak sa zmluvné strany nedohodnú inak.

11.3. Zhotoviteľ je oprávnený od zmluvy odstúpiť v prípade, že Objednávateľ odmietne poskytnúť potrebnú súčinnosť a plnenie podmienok dohodnutých podľa tejto zmluvy, ktoré by podstatným spôsobom znemožňovalo Zhotoviteľovi plniť podmienky uvedené v tejto zmluve. Odmietnutie poskytnutia súčinnosti zo strany Objednávateľa i je Zhotoviteľ povinný preukázať – podrobne dokladovať a špecifikovať.

11.4. Odstúpením od zmluvy nezaniká nárok na náhradu škody.

**Čl. 12 OSTATNÉ USTANOVENIA**

12.1. Akékoľvek zmeny tejto zmluvy môžu byť urobené v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých predpisov v platnom znení.

12.2. V prípade, že prekážky v plnení zmluvy vzniknú na základe podnetu tretích osôb (napr. orgány štátnej správy, správcovia sietí, petície, požiadavky skupín občanov), alebo nastanú udalosti znemožňujúce riadne plnenie (napr. počasie, štrajk), ktoré je Objednávateľ povinný rešpektovať, čas plnenia bude adekvátne upravený písomným dodatkom k zmluve podpísaným oboma zmluvnými stranami.

12.3. K dielu v zmysle Autorského zákona vytvoreného Zhotoviteľom podľa tejto zmluvy udeľuje Zhotoviteľ Objednávateľovi výhradnú bezodplatnú licenciu na každé doposiaľ i v budúcnosti známe použitie diela podľa tejto zmluvy v rozsahu podľa § 19 ods. 4 zákona č. 185/2015 Z. z. Autorského zákona v znení neskorších predpisov, a to v neobmedzenom územnom rozsahu. Zhotoviteľ udeľuje túto licenciu Objednávateľovi na dobu neurčitú v súlade s trvaním majetkových práv podľa § 32 Autorského zákona.

**Čl. 13 záverečné ustanovenia**

13.1. Vzťahy touto zmluvou priamo neupravené sa riadia ustanoveniami Obchodného zákonníka a súvisiacich platných právnych predpisov.

13.2. Táto zmluva nadobúda platnosť dňom podpísania zmluvnými stranami a účinnosť dňom nasledujúcim po zverejnení na CRZ v zmysle platnej legislatívy SR. Pre účinnosť zmluvy je rozhodujúce prvé zverejnenie v CRZ.

13.3. Zmluvné strany sa dohodli, že zmeny jednotlivých ustanovení tejto zmluvy je možné vykonať výlučne písomnou formou, a to formou očíslovaných dodatkov podpísaných oboma zmluvnými stranami.

13.4. Prílohy:

Príloha č. 1 Opis predmetu zákazky

Príloha č. 2 Cenová ponuka uchádzača

Príloha č. 3 Zoznam osôb určených na plnenie zmluvy

13.5. Zmluvné strany prehlasujú, že sú plne spôsobilé na právne úkony, že si zmluvu prečítali, s jej obsahom sa zoznámili a súhlasia s ním, že zmluva bola uzavretá podľa ich pravej a slobodnej vôle, zrozumiteľne, určite a vážne, že nebola uzavretá v tiesni ani za nápadne nevýhodných podmienok, čo svojím podpisom potvrdzujú.

13.5. Táto zmluva je vyhotovená v piatich rovnopisoch, z ktorých po podpísaní Objednávateľ obdrží štyri vyhotovenia a Zhotoviteľ jedno vyhotovenie.

V Trnave, dňa .................. V ...................., dňa .....................

Za Objednávateľa: Za Zhotoviteľa:

................................................... .................................................

JUDr. Peter Bročka, LL.M. meno, priezvisko, funkcia, pečiatka

primátor mesta Trnava